મેયર બીનાબેન આચાર્યએ મુખ્યમંત્રી રૂપાણી અને પ્રભારી મંત્રી ભુપેન્દ્રસિંહ ચુડાસમાને પત્ર પાઠવી ૨૦૧૩-૧૪થી ૨૦૧૭-૧૮ સુધી સિનિયર સિટીઝન્સ અને દિવ્યાંગ મુસાફરોને કુલ રૂા.૧.૩૭ કરોડનું કન્સેશન આપવામાં આવ્યું છે. જ્યારે વિદ્યાર્થીઓ અને વિદ્યાર્થિનીઓને રૂા.૫.૫૧ કરોડનું કન્સેશન આપવામાં આવ્યું છે. આ બન્ને કન્સેશન મળી રૂા.૬.૮૮ કરોડ જેટલી રકમ થવા જાય છે જે ગ્રાન્ટ સ્વરૂપે પરત માગવામાં આવ્યા છે. આ ગ્રાન્ટ મળ્યા બાદ સિટી બસમાં વધુ સુવિધા અને સુધારા કરવામાં આવશે તેવું પણ તેમણે ઉમેર્યું હતું.